Nynorsk

EKSAMEN

IT-11 Innføring i informasjonsteknologi (4 vekttal)

(NITOL-kurs nr. 20)

Informasjonsteknologi for lærarar I

Høgskolen Stord/Haugesund

Onsdag 17.12.97     (6 timar)
Oppgåve 1
Operativsystem
(20 %)

a) Gjer greie for kva ein i Windows 95 meiner med mapper. Kva ulike typar mapper kan ein nytte i Windows 95?

b) Gjer greie for kva ein i Windows 95 meiner med ein snarveg. Korleis vil du vurdere den praktiske nytten av definering av snarvegar i Windows 95?

c) Gjer greie for på eit generelt plan kva høgre musknapp vert brukt til i Windows 95, og gi konkrete eksempel på bruk av høgre musknapp.

d) Du har fila julebrev.doc i katalogen c:\brev som skal kopierast til katalogen c:\arkiv. Gjer greie for ulike framgangsmåtar i Windows 95 for å utføre denne kopieringsprosessen. Forklar også korleis same kopieringa kan utførast i MS-DOS. Skriv dei nødvendige kommandoar i MS-DOS.

e) Gjer greie for dei grunnleggjande forskjellane mellom sletting av ei fil i Windows 95 og sletting av ei fil i MS-DOS. Legg vekt på å forklare dei praktiske konsekvensar som sletting av filer i dei to operativsystema har for brukarar.

Oppgåve 2
Tekstbehandling 
(15%)

a) Forklar kort følgjande omgrep i MS Word: autotekst, autokorrektur og autoformat

b) Du skal lage eit skriftleg dokument på ca. 30 A4-sider. Dokumentet skal delast i fleire kapittel, og det skal nyttast fire overskriftsnivå. Brødteksten skal vere i 12 punkts Times New Roman, normal skriftstil. Alle bilettekstar skal vere i 10 punkts Times New Roman, kursiv skriftstil. Sidan dokumentet skal overførast som e-post-vedlegg, ønskjer du å lage eit så komprimert dokument som mogleg, for at ikkje mottakaren sin postkasse skal fyllast opp unødig. Illustrasjonar bør t.d. vere i gråtonar, og gjerne i eit komprimert grafikk-format.

Forklar (gjerne i stikkordsform) korleis du vil planleggje dokumentet, både med omsyn til utsjånad (typografi og layout), automatisk sidenummerering og illustrasjonar (format og produksjon/verktøy). Gi gjerne gode råd om korleis ein bør gå fram når slike dokument skal utformast, og kva evt. programverktøy som kan vere nyttige i tillegg til MS Word. Det er naturleg å bruke skisser i denne oppgåva.
Oppgåve 3
Nettverk og kommunikasjon 
(20%)

a) Lokale nettverk (LAN) vert gjerne delte inn i tre ulike typar (topologiar). Nemn kort desse tre topologiane, og forklar kort kva topologi som er mest aktuell å bruke på ein ungdomsskole med t.d. 4 paralleller (16 klassar).

b) Alle tre nettverkstopologiane kan organiserast på ulike måtar. Nemn dei to mest populære organiseringsmåtane.

c) Når det gjeld overføring av data i eit nettverk, skiljer ein mellom linjesvitsja og pakkesvitsja nett. Kvifor fungerer pakkesvitsjing så bra? Forklar kort.

d) Tenestene i Internett kan grovt sett delast inn i 6 kategoriar. Nemn kort desse kategoriane.

e) Kopling til Internett får ein hovudsakleg på to måtar. Nemn desse, og forklar kort korleis ein datamaskin som er kopla til Internett vert identifisert?

f) Du arbeider med ei oppgåve i samfunnsfag og ønskjer å finne informasjon om det nye norske småbåtregisteret som Staten har etablert i Fredrikstad. Du har tilgang til Internett. Forklar kort korleis du vil gå fram når du søkjer etter informasjon. Nemn kort kva tenester/verktøy du vil bruke.

g) Nemn tenester i Internett som støttar ein-til-mange- (1:M), ein-til-ein- (1:1) og mange-til-mange-kommunikasjon (M:M).

Oppgåve 4
Rekneark 
(15 %)

a)  Gjer kort greie for følgjande omgrep frå MS Excel: formel, autokopiering og arbeidsbok.

Reknearket over er nytta i samband med eit kurs i ”Informasjonsteknologi for lærarar”, første 10-vekttalseining. Reknearket viser karakterar i dei tre hovudemna IT-11 (4 vekttal), IT-12 (4 vekttal) og IT-13 (2 vekttal). I kolonne E finn ein sluttkarakteren, rekna ut på grunnlag av karakterane i IT-11, IT-12 og IT-13 og den vektinga desse har. Alle karakterar er avrunda til ein desimal.

b)  Skriv formlane som skal vere i cellene B12, C13, D14 og E7

c)  Gjennomsnittskarakteren for dei kvinnelege studentane kan reknast ut ved hjelp av følgjande formel:   =(KARAKTER Kari + KARAKTER Nina)/2       Forklar denne formelen.

d)  Forklar kort korleis du vil gå fram for å lage stolpediagrammet som er vist ovanfor.

e)  Forklar kort følgjande formel:   B15= HVIS(D12<B12;"IT-11 er vanskelegare enn IT-13";"")
Oppgåve 5
Database
(20%)

a) Definer kort omgrepa data og informasjon. 

b) Å utvikle (utforme) ein database, er ein prosess i fleire trinn. Nemn desse trinna.

c) Kva er ein konseptuell datamodell. Forklar kort. Bruk gjerne skisser.

d) Gjer kort greie for omgrepa entitetstype og entitet, og forklar kort kvifor ”vassdråpe” og ”sandkorn” ikkje er gode entitetstypar.

e) På fritida er du leiar for ”Ungdommens Hundeklubb”, og du ønskjer å utvikle ein database med oversikt over alle registrerte medlemmer og hundar. I klubben sine lover heiter det at ”ein hund kan berre ha ein eigar”. Lag ein konseptuell datamodell som omfattar minst to entitetstypar med aktuelle attributt. Lag deretter skisse til korleis den konseptuelle datamodellen kan realiserast i MS Access. Markér nødvendige nøklar for relasjon(ar) mellom tabellane.

f) I samband med hundeutstillingar kan det vere aktuelt å plukke ut dei hundeeigarane som har ein spesiell hunderase, t.d. skotsk fårehund. Forklar kva verktøy (objekt) i MS Access du kan nytte for å gjere slikt utval, og korleis du kan produsere ei skriftleg liste over utvalet.

g) I MS Access kan dei ulike felta i ein tabell vere av ulike datatypar. Forklar kort følgjande datatypar i MS Access: notat, byte og autonummer.
h) Når ein byggjer opp ein tabell, kan ein i tillegg til å bestemme datatype også setje visse avgrensingar for felta, bestemme såkalla felteigenskapar. Forklar kort følgjande felteigenskapar i MS Access: feltstorleik, inndatamaske og standardverdi.
Oppgåve 6
Konfiguering og kravspesifikasjon
(10%)

a) Lag ein kravspesifikasjon for ein datamaskin som høver til bruk t.d. på ungdomssteget. Datamaskinen skal koplast til eit lokalnett.

b) I samband med ”nettlesing” (browsing) er det ofte snakk om såkalla ”plugg-inn-program” (eng: plug-ins). Forklar kort kva eit plugg-inn-program er, og kva som er føremålet med slike program.

